ΓΡΑΠΤΗ ΕΡΩΤΗΣΗ E-2435/02

υποβολή: Christoph Konrad (PPE-DE) προς την Επιτροπή

(26 Αυγούστου 2002)

Θέμα: Διαφορετικά όρια ηλικίας για το επάγγελμα και τη διάρκεια άσκησης της επαγγελματικής δραστηριότητας των συμβολαιογράφων στην ΕΕ

1. Υπό το φως της αρχής της ισότητας, πώς κρίνει η Επιτροπή το γεγονός ότι στα κράτη μέλη της ΕΕ ισχύουν διαφορετικές εθνικές διατάξεις όσον αφορά τα όρια ηλικίας για το επάγγελμα και τη διάρκεια άσκησης της επαγγελματικής δραστηριότητας των συμβολαιογράφων·

2. Γνωρίζει, για παράδειγμα, η Επιτροπή ότι στην Ολλανδία και το Βέλγιο δενπάρχουν όρια ηλικίας για την άσκηση του επαγγέλματος του συμβολαιογράφου ενώ στη Γερμανία πρόκειται να καθιερωθεί όριο ηλικίας που θα είναι τα 70 έτη·

3. Έχει η Επιτροπή προβληματιστεί σχετικά ή έχει λάβει ήδη αποφάσεις για το πώς μπορεί να καταπολεμηθεί αυτή η ανισότητα στο πλαίσιο της εσωτερικής αγοράς·

Απάντηση της κ. Διαμαντοπούλου εξ ονόματος της Επιτροπής

(1 Οκτωβρίου 2002)

Με την ερώτηση αφήνεται να εννοηθεί ότι η ύπαρξη στα κράτη μέλη διαφορετικών κανόνων σχετικά με την πρόσβαση στο επάγγελμα του συμβολαιογράφου μπορεί να αποτελεί παραβίαση της αρχής της ίσης μεταχείρισης. Από τηνπάρχουσα νομολογία(1) προκύπτει ότι η αρχή της ίσης μεταχείρισης που κατοχυρώνεται στο άρθρο 12 της συνθήκης ΕΚ δεν αφορά διαφορές στη μεταχείριση ή στρεβλώσεις που μπορεί να οφείλονται σε αποκλίσεις μεταξύ τωνφιστάμενων νόμων στα διάφορα κράτη μέλη, εφόσον οι αποκλίσεις αυτές

αφορούν όλα τα άτομα πουπόκεινται στον εκάστοτε νόμο, σύμφωνα με αντικειμενικά κριτήρια και ανεξάρτητα από την εθνικότητα. Το γεγονός λοιπόν ότι, σύμφωνα με το αξιότιμο μέλος, στο Βέλγιο και στη Γερμανία ισχύουν διαφορετικοί κανόνες όσον αφορά την πρόσβαση στο επάγγελμα και την άσκηση αυτού, δεν αποτελεί παραβίαση της αρχής της ίσης μεταχείρισης όπως κατοχυρώνεται στο άρθρο 12 της συνθήκης ΕΚ.

Αυτή τη στιγμή δενπάρχει κοινοτική νομοθεσία που να αφορά συγκεκριμένα την πρόσβαση στο επάγγελμα του συμβολαιογράφου. Η οδηγία του Συμβουλίου 89/48/ΕΟΚ της 21ης Δεκεμβρίου 1988 σχετικά με ένα γενικό σύστημα αναγνώρισης των διπλωμάτων τριτοβάθμιας εκπαίδευσης που πιστοποιούν επαγγελματική εκπαίδευση ελάχιστης διάρκειας τριών ετών(2) ισχύει κατ' αρχήν για συμβολαιογράφους, όμως δεν περιέχει διατάξεις σχετικά με όρια ηλικίας.

Η οδηγία του Συμβουλίου 2000/78/ΕΚ της 27ης Νοεμβρίου 2000 για τη διαμόρφωση γενικού πλαισίου για την ίση μεταχείριση στην απασχόληση και την εργασία(3) απαγορεύει τις διακρίσεις λόγω θρησκεύματος και πεποιθήσεων, αναπηρίας, ηλικίας και γενετήσιου προσανατολισμού. Προβλέπει τη δυνατότητα κάποιων διαφορών στη μεταχείριση λόγω ηλικίας, όταν αυτές είναι αντικειμενικές και δικαιολογημένες και δεν είναι αντίθετες με το κοινοτικό δίκαιο. Επίσης, σε μια αιτιολογική σκέψη της οδηγίας αναφέρεται ότι η οδηγία εκδίδεται με επιφύλαξη των εθνικών διατάξεων για τον καθορισμό των ηλικιών συνταξιοδότησης. Τα κράτη μέλη πρέπει να μεταφέρουν την οδηγία αυτή στην εθνική τους νομοθεσία έως τις 2 Δεκεμβρίου 2003. Ωστόσο, προκειμένου να λάβουνπόψη, εφόσον χρειαστεί, τις ιδιαίτερες συνθήκες, τα κράτη μέλη έχουν στη διάθεσή τους μια επιπλέον περίοδο 3 ετών, από τις 2 Δεκεμβρίου 2003 και μετά, για την εφαρμογή των διατάξεων της οδηγίας σχετικά με τις διακρίσεις όσον αφορά την ηλικία και την αναπηρία.

Η Επιτροπή δεν διαθέτει πληροφορίες σχετικά με πιθανά εθνικά όρια ηλικίας για συμβολαιογράφους στα κράτη μέλη.

(1) Case 1/78, Kenny, [1978] ECR 1489.

(2) ΕΕ L 19 της 24.1.1989.

(3) ΕΕ L 303 της 2.12.2000.